pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. จับมือธนาคารกรุงไทย และภาคีเครือข่าย ลงพื้นที่จังหวัดสิงห์บุรี ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันจันทร์ที่ 5 เมษายน 2564
พม. จับมือธนาคารกรุงไทย และภาคีเครือข่าย ลงพื้นที่จังหวัดสิงห์บุรี ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
พม. จับมือธนาคารกรุงไทย และภาคีเครือข่าย ลงพื้นที่จังหวัดสิงห์บุรี ช่วยกลุ่มเปราะบาง ลงทะเบียนเข้าถึงสิทธิโครงการเราชนะ ก่อนหมดเขต 9 เม.ย. นี้
วันที่ 4 เม.ย. 64เวลา 09.30 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมด้วยทีม One Home พม. จังหวัดสิงห์บุรี เจ้าหน้าที่ธนาคารกรุงไทย เจ้าหน้าที่ท้องถิ่น และอาสาสมัครพัฒนาสังคมและความมั่นคงของมนุษย์ (อพม.) ลงพื้นที่อําเภอค่ายบางระจัน จังหวัดสิงห์บุรี เพื่อติดตามและอํานวยความสะดวกในการลงทะเบียนโครงการเราชนะ ให้กับกลุ่มคนพิการ ผู้สูงอายุและผู้ป่วยติดเตียง ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ และยังไม่ได้รับสิทธิโครงการเราชนะ
นายอนุกูล กล่าวว่า ด้วยรัฐบาลได้มีการขยายระยะเวลาลงทะเบียน โครงการเราชนะ จนถึงวันที่ 9 เมษายน 2564 สําหรับประชาชนกลุ่มผู้ที่ต้องการความช่วยเหลือเป็นพิเศษ หรือกลุ่มเปราะบาง ได้แก่ ผู้สูงอายุ คนพิการ ทุพพลภาพ ผู้ป่วยติดเตียง ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มีนโยบายให้พัฒนาสังคมและความมั่นคงของมนุษย์ (พมจ.) ทุกจังหวัด ลงพื้นที่พร้อมกับธนาคารกรุงไทย องค์กรปกครองส่วนท้องถิ่น และจังหวัดเข้าไปค้นหากลุ่มเปราะบางที่ต้องการและมีสิทธิที่จะได้รับสิทธิสวัสดิการของโครงการเราชนะ พร้อมทั้งอํานวยความสะดวกเพื่อให้สามารถเข้าถึงโครงการเราชนะและสวัสดิการของรัฐให้ได้มากที่สุด และวันนี้ ตนได้รับมอบหมายจาก นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่อําเภอค่ายบางระจัน จังหวัดสิงห์บุรี พร้อมกับเจ้าหน้าที่ธนาคารกรุงไทย เจ้าหน้าที่ท้องถิ่น และอาสาสมัครพัฒนาสังคมและความมั่นคงของมนุษย์ (อพม.) สิงห์บุรี เพื่อติดตามและอํานวยความสะดวกในการลงทะเบียนโครงการเราชนะ ให้กับคนพิการ ผู้สูงอายุ และผู้ป่วยติดเตียง จํานวน 6 ราย ซึ่งเป็นกลุ่มเปราะบางที่ไม่สามารถเดินทางไปลงทะเบียนได้ ทั้งนี้ ตั้งแต่วันที่ 15 กุมภาพันธ์ 2564 เป็นต้นมา จังหวัดสิงห์บุรีสามารถช่วยเหลือและอํานวยความสะดวกให้กลุ่มเปราะบางสามารถเข้าถึงสิทธิโครงการเราชนะแล้ว จํานวน 3,000 กว่าคน
นายอนุกูล กล่าวเพิ่มเติมว่า ทั้งนี้ หากประชาชนกลุ่มเปราะบางที่ยังไม่ได้รับสิทธิโครงการเราชนะ และต้องการความช่วยเหลือเป็นกรณีพิเศษ เช่น ผู้สูงอายุ คนพิการหรือเป็นผู้ป่วยติดเตียง สามารถติดต่อไปยัง สํานักงาน พมจ. ทุกจังหวัดหรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-รมช.แรงงาน ถือฤกษ์ปีใหม่ไทย จัดซิมแรงงานฝึกออนไลน์
วันจันทร์ที่ 5 เมษายน 2564
รมช.แรงงาน ถือฤกษ์ปีใหม่ไทย จัดซิมแรงงานฝึกออนไลน์
นฤมล ผุดไอเดีย จัด “ซิมแรงงาน” ให้ผู้เข้าอบรมกับ กพร. เปิดโอกาสท่องโลกดิจิทัล จัดแพ็คเกจอินเทอร์เน็ต ความเร็ว 4 Mbps ไม่ลดสปีด บริษัท โทรคมนาคมแห่งชาติ จํากัด (มหาชน) หนุนโครงการ
วันที่ 5 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กรมพัฒนาฝีมือแรงงาน (กพร.) กระทรวงแรงงาน ได้พัฒนาศักยภาพกําลังแรงงานของประเทศอย่างต่อเนื่อง จนถึงปัจจุบันมีผลงานเป็นที่ประจักษ์มากมายที่ส่งผลต่อการพัฒนาเศรษฐกิจของประเทศ เพื่อก้าวสู่ประเทศไทย 4.0 กพร. จึงได้ร่วมมือกับ บริษัท โทรคมนาคม จํากัด (มหาชน) ดําเนินโครงการซิมการ์ดพัฒนาฝีมือแรงงานออนไลน์ เพื่อสนับสนุนนโยบายด้านการพัฒนาบุคลากรด้านดิจิทัลของรัฐบาลที่ให้ความสําคัญกับการพัฒนากําลังคนในวัยทํางานทุกสาขาอาชีพทั้งบุคลากรภาครัฐ และภาคเอกชนให้มีความสามารถ ในการสร้างสรรค์และใช้เทคโนโลยีดิจิทัลอย่างชาญฉลาดในการประกอบอาชีพ และการพัฒนาบุคลากรในสาขาเทคโนโลยีดิจิทัล เพื่อนําไปสู่การสร้างและจ้างงานที่มีคุณค่าสูงในยุคเศรษฐกิจและสังคมที่ใช้เทคโนโลยีดิจิทัล
ศาสตราจารย์ นฤมล กล่าวเพิ่มเติมว่า สําหรับซิมการ์ดดังกล่าว เป็นซิมการ์ดอินเทอร์เน็ตแบบเติมเงินรายเดือน แพ็คเกจอินเทอร์เน็ต ความเร็ว 4 Mbps แบบไม่ลดความเร็ว (Unlimited Internet) โดยผู้ที่มีสิทธิ์รับซิมการ์ดไว้ใช้งานจะต้องเป็นผู้ที่ผ่านการฝึกอบรมหรือผู้ที่ได้รับการคัดเลือกเข้ารับการฝึกอบรม โดยสามารถลงทะเบียนได้ที่เว็บไซต์บริษัท โทรคมนาคมแห่งชาติ จํากัด (มหาชน) ผ่านเว็บไซต์กรมพัฒนาฝีมือแรงงาน ได้ตั้งแต่วันที่ 15 มีนาคม 2564 เป็นต้นไป โดยแนบหลักฐานบัตรประชาชน รูปถ่าย วุฒิบัตรผ่านการฝึกอบรม หรืออีเมล์ยืนยันการได้รับคัดเลือกเข้ารับการฝึกอบรม และชําระเงินผ่านระบบออนไลน์ โดยมีค่าบริการเดือนแรก จํานวน 60 บาท (30 วัน) ค่าจัดส่งซิมการ์ด 30 บาท รวมเป็นเงิน 90 บาท และผู้ที่ต้องการใช้บริการในเดือนถัดไปจะมีค่าบริการเพียงเดือนละ 70 บาทเท่านั้น ซึ่งจะทําให้ผู้ลงทะเบียนฝึกอบรมออนไลน์กับ กพร. สามารถเข้าถึงการใช้งานอินเทอร์เน็ตในราคาย่อมเยา ตลอดจนเป็นอีกหนึ่งช่องทางในการเข้าถึงบริการของภาครัฐได้อย่างมีประสิทธิภาพ
“กพร. มีความตระหนักและให้ความสําคัญต่อการพัฒนาทักษะให้แก่แรงงานทุกกลุ่มอย่างต่อเนื่อง โดยเฉพาะในช่วงที่มีการระบาดของโควิด-19 ทั้ง 2 รอบที่ผ่านมา จึงได้มีการพัฒนาหลักสูตรต่าง ๆ รวมถึงปรับรูปแบบให้สอดรับกับสถานการณ์ รับวิถีชีวิตใหม่ (New Normal) สามารถติดต่อสื่อสารหรือเรียนรู้ออนไลน์ ผ่าน Internet ได้อย่างสะดวกรวดเร็ว ส่งเสริมการเรียนรู้ เพื่อพัฒนาตนเองให้มีทักษะที่หลากหลาย สามารถรับมือกับสถานการณ์ในภาวะวิกฤติที่เกิดขึ้นได้ โดยหวังว่าการมอบซิมการ์ดในครั้งนี้จะทําให้สามารถเข้าถึงการฝึกอบรมของ กพร. ได้เพิ่มมากขึ้น” รมช. แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ผ่อนคลายมาตรการกักตัวและเดินทางเข้าไทย
วันจันทร์ที่ 5 เมษายน 2564
ผ่อนคลายมาตรการกักตัวและเดินทางเข้าไทย
วันอาทิตย์ที่ 4 เมษยน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดแนวทางผ่อนคลายมาตรการกักตัวและเดินทางเข้าประเทศไทย สําหรับนักท่องเที่ยวต่างชาติที่มีใบรับรองการฉีดวัคซีนโควิด-19 จากประเทศต้นทาง หลังจากสถานการณ์คลี่คลายลงแล้ว โดยแบ่งเป็น 4 ระยะ ได้แก่ ระยะแรก ตั้งแต่เดือน เม.ย.-มิ.ย.64 นักท่องเที่ยวสามารถเดินทางเข้าสู่ 6 พื้นที่นําร่อง ได้แก่ จ.ภูเก็ต กระบี่ พังงา เชียงใหม่ เกาะสมุย และพัทยา โดยกักตัวในโรงแรมเป็นเวลา 7 วัน ระยะที่ 2 เดือน ก.ค.- ก.ย. เฉพาะที่ จ.ภูเก็ต ไม่ต้องกักตัว ส่วนพื้นที่นําร่องอื่นยังคงให้กักตัว 7 วัน ระยะที่ 3 ต.ค.-ธ.ค. พื้นที่นําร่อง 6 แห่ง ไม่ต้องกักตัว และระยะที่ 4 ตั้งแต่เดือน ม.ค. 65 เป็นต้นไป นักท่องเที่ยวที่มีใบรับรองการฉีดวัคซีนแล้ว เดินทางเข้าประเทศไทยได้โดยไม่ต้องกักตัว
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สันติ” เร่งแผนสวนป่าเบญจกิติ ระยะ2-3 เช็คความพร้อมเปิดทันวันเฉลิมฯ 12ส.ค.นี้
วันจันทร์ที่ 5 เมษายน 2564
“สันติ” เร่งแผนสวนป่าเบญจกิติ ระยะ2-3 เช็คความพร้อมเปิดทันวันเฉลิมฯ 12ส.ค.นี้
“สันติ” ลงพื้นที่พัฒนาโครงการสวนป่า “เบญจกิติ” ระยะ 2-3 ติดตามขั้นตอนการก่อสร้าง มั่นใจพร้อมเปิดระยะที่ 2 เนื่องในวโรกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง 12 สิงหาคม 64
“สันติ” ลงพื้นที่พัฒนาโครงการสวนป่า “เบญจกิติ” ระยะ 2-3 ติดตามขั้นตอนการก่อสร้าง มั่นใจพร้อมเปิดระยะที่ 2 เนื่องในวโรกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง 12 สิงหาคม 64 เชิญชวนประชาชนเข้าใช้บริการสวนสาธารณะใจกลางกรุงเทพฯ แห่งใหม่
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ในวันนี้ (5 เม.ย.64) ได้ลงพื้นที่ติดตามความคืบหน้าการก่อสร้างสวนป่า “เบญจกิติ” ระยะ 2-3 เพื่อเตรียมความพร้อมที่จะเปิดเนื่องในวโรกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในวันที่ 12 สิงหาคม 2564 ซึ่งความคืบหน้าในการก่อสร้างเป็นไปตามแผนงานที่วางไว้ โดยคาดว่าจะสามารถเปิดให้บริการประชาชนได้ภายในปีนี้
สําหรับเป้าหมายการพัฒนาสร้างสวนป่า “เบญจกิติ” ระยะที่ 2-3 เป็นไปตามนโยบายรัฐบาลในการนําที่ดินราชพัสดุแปลงหมายเลขทะเบียนที่ กท.4431 มาพัฒนาเป็นสวนสาธารณะที่สําคัญอีกแห่งหนึ่งของกรุงเทพฯ โดยมีการออกแบบสวนสาธารณะ เป็น 2 ส่วน ภายหลังจากที่การยาสูบแห่งประเทศไทย (ยสท.) ซึ่งเป็นอีกหนึ่งแลนด์มาร์คที่เป็นสวนสาธารณะที่อยู่ใจกลางกรุงเทพฯ เพื่อให้ประชาชนทุกคนสามารถเข้ามาใช้เป็นสาธารณประโยชน์ ทั้งในด้านการพักผ่อนหย่อนใจ ออกกําลังกาย
ทั้งนี้แนวทางการพัฒนาและออกแบบสวนป่าแห่งนี้ นอกเหนือจากเป็นแหล่งเรียนรู้พันธุ์ไม้ชนิดต่างๆ ที่หาได้ยาก โดยเฉพาะพันธุ์ไม้ประจําพระองค์ ยังมีการออกแบบทางวิ่ง ทางจักรยานและทางเดินรอบๆ โครงการอย่างเหมาะสม พร้อมกับยังได้มีการนําเทคโนโลยีด้านพลังงานสะอาด (โซลาร์เซลล์) และมีการติดตั้งกังหันน้ําชัยพัฒนา เป็นระบบบําบัดน้ําที่มีประสิทธิภาพ มีการปรับปรุงอาคารเดิมทั้งอาคารโกดังเดิม อาคารพิพิธภัณฑ์และอาคารแสดงสินค้า ให้สามารถใช้งานได้อย่างสมบูรณ์แบบและตรงกับวัตถุประสงค์ในการจัดสร้างโครงการดังกล่าวด้วย
รัฐบาลไทย-ข่าวทำเนียบรัฐบาล-รมว.วธ.เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันจันทร์ที่ 5 เมษายน 2564
รมว.วธ.เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รมว.วธ.เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันศุกร์ที่ ๒ เมษายน ๒๕๖๔ เวลา ๑๓.๐๐ น. พระธรรมไตรโลกาจารย์ เจ้าอาวาสวัดราชประดิษฐสถิตมหาสีมาราม เป็นประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญนวัคคหายุสมธัมม์ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน ๒๕๖๔ โดยมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหารกระทรวงวัฒนธรรม ข้าราชการ เจ้าหน้าที่ที่เกี่ยวข้อง และพุทธศาสนิกชนเข้าร่วม ณ พระวิหารหลวง วัดราชประดิษฐสถิตมหาสีมาราม เขตพระนคร กรุงเทพมหานคร
รัฐบาลไทย-ข่าวทำเนียบรัฐบาล-ปลัด พม. ย้ำ มอบผู้บริหาร ทุกระดับ และทีม  พม. ทั่วประเทศ เอ็กซ์เรย์ค้นหาคนเปราะบาง ให้เข้าถึงสิทธิเราชนะ ได้สำเร็จก่อน  9 เม.ย. นี้
วันจันทร์ที่ 5 เมษายน 2564
ปลัด พม. ย้ํา มอบผู้บริหาร ทุกระดับ และทีม พม. ทั่วประเทศ เอ็กซ์เรย์ค้นหาคนเปราะบาง ให้เข้าถึงสิทธิเราชนะ ได้สําเร็จก่อน 9 เม.ย. นี้
ปลัด พม. ย้ํา มอบผู้บริหาร ทุกระดับ และทีม พม. ทั่วประเทศ เอ็กซ์เรย์ค้นหาคนเปราะบาง ให้เข้าถึงสิทธิเราชนะ ได้สําเร็จก่อน 9 เม.ย. นี้
วันที่ 4 เม.ย. 64เวลา 17.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยรัฐบาลได้มีการขยายระยะเวลาลงทะเบียน โครงการเราชนะ จนถึงวันที่ 9 เมษายน 2564สําหรับประชาชนกลุ่มผู้ที่ต้องการความช่วยเหลือเป็นพิเศษ หรือกลุ่มเปราะบาง ได้แก่ ผู้สูงอายุ คนพิการ ทุพพลภาพ ผู้ป่วยติดเตียง ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มีนโยบายให้พัฒนาสังคมและความมั่นคงของมนุษย์ (พมจ.) ทุกจังหวัด ลงพื้นที่พร้อมกับธนาคารกรุงไทย องค์กรปกครองส่วนท้องถิ่น และจังหวัด เข้าไปค้นหากลุ่มเปราะบางที่ต้องการและมีสิทธิที่จะได้รับสิทธิสวัสดิการของโครงการเราชนะ และตรวจสอบด้วยว่าการดําเนินงานมีผลลัพธ์เป็นอย่างไร เพื่อให้สามารถเข้าถึงโครงการเราชนะและสวัสดิการของรัฐให้ได้มากที่สุด
นางพัชรี กล่าวเพิ่มเติมว่า ทั้งนี้ ตนจึงได้เน้นย้ํานโยบายดังกล่าว พร้อมทั้งมอบหมายให้คณะผู้บริหารกระทรวง พม. รวมถึง พมจ. และทีม One Home พม. ทุกจังหวัด ได้เร่งลงพื้นที่สํารวจ ค้นหาคนเปราะบางที่ยังไม่ได้รับสิทธิโครงการเราชนะ โดยบูรณาการทํางานร่วมกับ เจ้าหน้าที่ท้องถิ่น เจ้าหน้าที่ธนาคารกรุงไทย รวมทั้ง อาสาสมัครพัฒนาสังคมและความมั่นคงของมนุษย์ (อพม.) เพื่ออํานวยความสะดวกให้กับกลุ่มคนดังกล่าว สามารถเข้าถึงโครงการเราชนะและสวัสดิการของรัฐได้อย่างทั่วถึงและมากที่สุด ซึ่งให้เร่งดําเนินการให้แล้วเสร็จภายในวันที่ 9 เมษายน นี้ ทั้งนี้ หากประชาชนกลุ่มเปราะบางที่ยังไม่ได้รับสิทธิโครงการเราชนะ และต้องการความช่วยเหลือเป็นกรณีพิเศษ เช่น ผู้สูงอายุ คนพิการหรือเป็นผู้ป่วยติดเตียง สามารถติดต่อไปยัง สํานักงาน พมจ. ทุกจังหวัด หรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔
วันจันทร์ที่ 5 เมษายน 2564
รมว.วธ.เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔
รมว.วธ.เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔
วันที่ ๒ เมษายน ๒๕๖๔ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดนิทรรศการถาวรภายในอาคารประพาสพิพิธภัณฑ์ และงานสัปดาห์วันอนุรักษ์มรดกไทย พุทธศักราช ๒๕๖๔ โดยมี นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายประทีป เพ็งตะโก อธิบดีกรมศิลปากร นายเกรียงศักดิ์ บุญประสิทธิ์ อธิบดีกรมการศาสนา นางสาวลิปิการ์ กําลังชัย รองอธิบดีกรมส่งเสริมวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ที่เกี่ยวข้อง เข้าร่วม ณ พิพิธภัณฑสถานแห่งชาติ พระนคร กรุงเทพฯ
รัฐบาลไทย-ข่าวทำเนียบรัฐบาล-ประกาศปิดทะเลฝั่งอันดามัน 3 เดือน ให้สัตว์น้ำวางไข่
วันจันทร์ที่ 5 เมษายน 2564
ประกาศปิดทะเลฝั่งอันดามัน 3 เดือน ให้สัตว์น้ําวางไข่
วันเสาร์ที่ 3 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ช่วงนี้เข้าสู่ฤดูวางไข่ของสัตว์ทะเลหลายชนิด รัฐบาลจึงประกาศใช้มาตรการบริหารจัดการทรัพยากรสัตว์น้ําในฤดูสัตว์น้ํามีไข่ วางไข่ เลี้ยงตัวอ่อน ฝั่งทะเลอันดามันประจําปี 2564 โดยปิดไม่ให้มีการทําประมงฝั่งทะเลอันดามัน 4 จังหวัด ได้แก่ จ.ภูเก็ต พังงา กระบี่ และตรัง ครอบคลุมพื้นที่ 5,000 ตร.กม. ระหว่างวันที่ 1 เม.ย. – 30 มิ.ย.64 รวม 3 เดือน เพื่อให้สัตว์น้ําได้มีเวลาวางไข่และเลี้ยงตัวอ่อนจนเติบโตโดยไม่ถูกรบกวน หากฝ่าฝืน มีโทษปรับตั้งแต่ 5,000 บาท – 30 ล้านบาท ขึ้นกับขนาดของเรือประมง หรือ ปรับ 5 เท่าของมูลค่าสัตว์น้ําที่ได้จากการทําประมง ถือเป็นการสร้างสมดุลระหว่างการอนุรักษ์และการใช้ประโยชน์จากทรัพยากรธรรมชาติอย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เยี่ยมชมโครงการวิจัยกัญชงกัญชาเพื่อประโยชน์ทางการแพทย์และอุตสาหกรรมที่เกี่ยวข้อง
วันจันทร์ที่ 5 เมษายน 2564
ผู้ช่วยรัฐมนตรีฯ เยี่ยมชมโครงการวิจัยกัญชงกัญชาเพื่อประโยชน์ทางการแพทย์และอุตสาหกรรมที่เกี่ยวข้อง
ผู้ช่วยรัฐมนตรีฯ เยี่ยมชมโครงการวิจัยกัญชงกัญชาเพื่อประโยชน์ทางการแพทย์และอุตสาหกรรมที่เกี่ยวข้อง
วันนี้ (5 เมษายน 2564) นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เยี่ยมชมโครงการวิจัยกัญชงกัญชาเพื่อประโยชน์ทางการแพทย์และอุตสาหกรรมที่เกี่ยวข้อง พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นายพัตทอง กิตติวัฒน์ อุตสาหกรรมจังหวัดขอนแก่น เข้าร่วม ณ มหาวิทยาลัยขอนแก่น จังหวัดขอนแก่น
สําหรับโครงการวิจัยกัญชงกัญชาเพื่อประโยชน์ทางการแพทย์และอุตสาหกรรมที่เกี่ยวข้อง มีแผนการดําเนินงานวิจัยพืชกัญชงและกัญชาแบบบูรณาการจากต้นน้ํา กลางน้ํา จนถึงปลายน้ํา เพื่อทําการศึกษาวิจัยด้านการปลูก การปรับปรุงพันธุ์ และพัฒนาสายพันธุ์ โดยทีมคณะวิทยาศาสตร์ ดําเนินการศึกษาวิจัยสกัดน้ํามันกัญชงและกัญชา วิเคราะห์สารองค์ประกอบสําคัญ ทีมคณะเภสัชศาสตร์ดําเนินการวิจัยและพัฒนาเพื่อเตรียมรูปแบบ ขนาด ผลิตภัณฑ์ยา เพื่อส่งต่อให้ทีมคณะแพทยศาสตร์ นําไปวิจัยด้านคลินิกในผู้ป่วยเฉพาะโรค เพื่อให้ได้ผลิตภัณฑ์ยาที่รักษาเฉพาะโรค หรือเฉพาะรายบุคคล หรือ personalized medicine และทีมคณะสัตวแพทย์ มีการศึกษาวิจัยด้านการนําวัสดุเศษเหลือจากการศึกษาวิจัยด้านต่างๆ ไปพัฒนาเป็นอาหารสัตว์ต่อไป
รัฐบาลไทย-ข่าวทำเนียบรัฐบาล-นายกรัฐมนตรีมอบโครงการบ้าน “บ้านเคหะสุขประชา” (ฉลองกรุงและร่มเกล้า) สร้างรายได้  มีสุข ยกระดับคุณภาพชีวิตสอดคล้องตามหลักปรัชญาเศรษฐกิจพอเพียง
วันจันทร์ที่ 5 เมษายน 2564
นายกรัฐมนตรีมอบโครงการบ้าน “บ้านเคหะสุขประชา” (ฉลองกรุงและร่มเกล้า) สร้างรายได้  มีสุข ยกระดับคุณภาพชีวิตสอดคล้องตามหลักปรัชญาเศรษฐกิจพอเพียง
นายกรัฐมนตรีมอบโครงการบ้าน “บ้านเคหะสุขประชา” (ฉลองกรุงและร่มเกล้า) สร้างรายได้  มีสุข ยกระดับคุณภาพชีวิตสอดคล้องตามหลักปรัชญาเศรษฐกิจพอเพียง
วันนี้ (5 เม.ย. 64) เวลา 14.00 น. ณ โครงการบ้านเคหะสุขประชา (ฉลองกรุง) เขตหนองจอก กรุงเทพมหานคร นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้เป็นประธานพิธีเปิดโครงการบ้านเช่าสําหรับผู้มีรายได้น้อย โครงการ “บ้านเคหะสุขประชา” (ฉลองกรุงและร่มเกล้า) พร้อมเยี่ยมชมบ้านนิทรรศการ/บ้านตัวอย่าง โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายสุชาติ ชมกลิ่น รัฐมนตรีว่าการกระทรวงแรงงาน พ.อ.(พิเศษ) ดร.เตียรนัย วงศ์สะอาด ประธานกรรมการการเคหะแห่งชาติ นายทวีพงษ์ วิชัยดิษฐ ผู้ว่าการการเคหะแห่งชาติและประชาชนที่ร่วมโครงการให้การต้อนรับ
โอกาสนี้ นายกรัฐมนตรีมอบสิทธิการเช่าบ้านเคหะสุขประชาให้แก่ผู้แทนที่ได้รับสิทธิพร้อมกล่าวว่า รัฐบาลมีความห่วงใยประชาชนได้มอบนโยบายให้การเคหะแห่งชาติร่วมกับหน่วยงานที่เกี่ยวข้อง ช่วยกันผลักดันและบริหารจัดการโครงการบ้านเช่าสําหรับผู้มีรายได้น้อย เพื่อสร้างความมั่นคงด้านที่อยู่อาศัยให้กลุ่มประชาชนผู้มีรายได้น้อย สามารถเข้าถึงที่อยู่อาศัยได้อย่างทั่วถึง ตามนโยบายยกระดับคุณภาพชีวิตของประชาชน ที่สอดคล้องกับยุทธศาสตร์ชาติ 20 ปี ภายใต้วิสัยทัศน์ "มั่นคง มั่งคั่ง ยั่งยืน” โดยนายกรัฐมนตรีย้ําว่า รัฐบาลจะไม่ทิ้งใครไว้ข้างหลัง และจะทําทุกอย่างเพื่อประชาชนมีที่อยู่อาศัยให้มากที่สุด พร้อมจะเปลี่ยนแปลงประเทศ แก้ไขปัญหาความยากจน ลดความเหลื่อมล้ํา ช่วยเหลือกลุ่มเปราะบาง รวมทั้งเยียวยา และฟื้นฟูผู้ที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 ให้มีคุณภาพชีวิตที่ดีขึ้น
นายกรัฐมนตรียังกล่าวถึงแนวคิดเศรษฐกิจสุขประชา ที่กําหนดรูปแบบการพัฒนาโครงการที่อยู่อาศัย รวมไปถึงการสร้างอาชีพ และสร้างรายได้ภายในโครงการ ฯ โดยการแบ่งพื้นที่จัดประโยชน์ในโครงการออกเป็นสัดส่วน ตามแนวคิดทฤษฎีใหม่ แนวทางเศรษฐกิจพอเพียง เพื่อลดรายจ่ายในครัวเรือน สร้างอาชีพให้กับผู้อยู่อาศัยให้มีรายได้สามารถเลี้ยงตัวเองได้เป็นรากฐานการพัฒนาเศรษฐกิจและสังคม สร้างสุข สร้างรอยยิ้ม โดยมี “ครอบครัว” เป็นศูนย์รวมจิตใจ
นายกรัฐมนตรียังกล่าวในช่วงท้ายว่า รัฐบาลจะดําเนินการพัฒนาที่อยู่อาศัยสําหรับผู้มีรายได้น้อยให้เป็นผลสําเร็จอย่างรูปธรรม และคาดว่าใน 5 ปีให้กระทรวงการพัฒนาสังคมและความมั่นคงของมนุษย์ จะสร้างบ้านเช่าสําหรับผู้มีรายได้น้อย-กลุ่มเปราะบางปีละ 20,000 หลัง รวมทั้งหมด 1 แสนหลังทั่วประเทศ ทั้งนี้ ขอให้ผู้ที่อยู่อาศัยในชุมชนร่วมมือร่วมใจกันพัฒนาชุมชนของตนเองให้เป็นชุมชนที่เข้มแข็ง สร้างความสุขให้กับทุกคนที่อยู่อาศัย และช่วยกันดูแลรักษาที่อยู่อาศัย การจัดการขยะ การสร้างพื้นที่สีเขียว ช่วยกันปลูกต้นไม้แต่ละบ้านให้ร่มรื่นน่ามอง พร้อมทั้งการส่งเสริมให้เป็นชุมชนต้นแบบบ้านมั่นคงต่อไป
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมเจ้าท่าเปิดท่าเรือภาณุรังษี เพื่อเชื่อมต่อสถานที่ประวัติศาสตร์และส่งเสริมการท่องเที่ยวทางน้ำ
วันจันทร์ที่ 5 เมษายน 2564
กรมเจ้าท่าเปิดท่าเรือภาณุรังษี เพื่อเชื่อมต่อสถานที่ประวัติศาสตร์และส่งเสริมการท่องเที่ยวทางน้ํา
นายวิทยา ยาม่วง อธิบดีกรมเจ้าท่า กระทรวงคมนาคม เป็นประธานในพิธีเปิดท่าเรือภาณุรังษี โดยมีผู้บริหาร เจ้าหน้าที่กรมเจ้าท่า หน่วยงานภาครัฐ ชาวชุมชนตลาดน้อย และประชาชน ร่วมพิธีฯ เมื่อวันที่ 1 เมษายน 2564 ณ ท่าน้ําภาณุรังษี
นายวิทยา ยาม่วง กล่าวว่า กรมเจ้าท่า (จท.) มีภารกิจกํากับดูแล ส่งเสริมความปลอดภัย ทั้งการขนส่ง คนประจําเรือ เรือ และท่าเรือ รวมทั้งพัฒนาปรับปรุงท่าเรือ เพื่อให้ประชาชนได้รับความสะดวกและความปลอดภัย ท่าน้ําภาณุรังษีตั้งอยู่ในบริเวณพื้นที่ชุมชนตลาดน้อย มีความสําคัญทางประวัติศาสตร์ สะท้อนการตั้งถิ่นฐานของยุคเริ่มต้นกรุงรัตนโกสินทร์ จท. จึงได้พัฒนาท่าเรือภาณุรังษี ด้วยการเสริมโป๊ะท่าเรือ จํานวน 1 โป๊ะ ขนาด 6 x 12 เมตร สามารถรองรับผู้โดยสารได้ 60 คน ซึ่งได้รับการสนับสนุนงบประมาณจากภายนอกร่วมกัน เพื่อส่งเสริมการท่องเที่ยวเชิงอนุรักษ์รอบเกาะรัตนโกสินทร์ เนื่องจากตั้งอยู่ใกล้กับสถานที่ท่องเที่ยวสําคัญเชิงประวัติศาสตร์เป็นจํานวนมาก อาทิ พิพิธภัณฑ์ชุมชนท่าน้ําภาณุรังษี (สวนศิลป์ ป๋วย อึ๊งภากรณ์) ซึ่งจัดแสดงนิทรรศการริมแม่น้ําเจ้าพระยา มีทัศนียภาพที่สวยงาม และเชื่อมต่อกับชุมชนตลาดน้อย ปัจจุบันมีนักท่องเที่ยวเดินทางเข้ามาถ่ายรูป ศึกษาประวัติศาสตร์ เรียนรู้วิถีชุมชนที่มีวัฒนธรรมจีนแบบดั้งเดิม และศิลปะแบบสตรีทอาร์ตเป็นจํานวนมาก รวมทั้งเชื่อมโยงการท่องเที่ยวและชุมชนตลอดริมแม่น้ําเจ้าพระยา โดย จท. ได้จัดเรือข้ามฟากสําหรับให้บริการนักท่องเที่ยวในทุกวันเสาร์ - อาทิตย์
ทั้งนี้ การพัฒนาท่าเรือฯ ดังกล่าว เป็นการส่งเสริมการท่องเที่ยวทางน้ําที่เพิ่มขึ้น ซึ่งประชาชนและนักท่องเที่ยวจะสามารถนําไปใช้ประโยชน์ร่วมกัน รวมทั้งสามารถกระตุ้นเศรษฐกิจการท่องเที่ยวทั้งภายนอกและภายในชุมชนได้อย่างยั่งยืน
รัฐบาลไทย-ข่าวทำเนียบรัฐบาล-ผู้ว่ายาสูบชี้แจงข่าวเรื่องการออกจำหน่ายบุหรี่ราคาถูก
วันจันทร์ที่ 5 เมษายน 2564
ผู้ว่ายาสูบชี้แจงข่าวเรื่องการออกจําหน่ายบุหรี่ราคาถูก
ผู้ว่าการการยาสูบแห่งประเทศไทย (ยสท.) ชี้แจงกรณีมีข่าวเรื่องการออกจําหน่ายบุหรี่ราคาถูก เมื่อวันจันทร์ที่ 29 มีนาคม 2564 ดังนี้
ผู้ว่าการการยาสูบแห่งประเทศไทย (ยสท.) ชี้แจงกรณีมีข่าวเรื่องการออกจําหน่ายบุหรี่ราคาถูก เมื่อวันจันทร์ที่ 29 มีนาคม 2564 ดังนี้
1. ยสท.ที่อยู่ในช่วงการดําเนินการที่มีผลกระทบต่อเนื่องทําให้การจําหน่ายบุหรี่ลดน้อยลง ผลจากการปรับภาษีสรรพสามิต ซึ่งส่งผลต่อทั้งรายได้ ยสท. ภาษีนําส่งส่งรัฐ และหนักที่สุดคือการรับซื้อใบยาจากเกษตรกรที่ลดน้อยลงกว่า 50% ทําให้รายได้เกษตรกรหายไปอย่างมาก
2. ยสท.ต้องปรับตัวทุกอย่างเพื่อให้องค์กรมั่นคง อยู่รอด เป็นรัฐวิสาหกิจที่มั่นคง มีวินัย และคํานึงถึงผลประโยชน์ของสังคม รวมถึงผลกระทบต่อผู้เกี่ยวข้องกับอุตสาหกรรมบุหรี่ ได้แก่ สุขภาพของคนไทย รายได้ภาษี รวมถึงกองทุนต่างๆ ที่ ยสท. สนับสนุน ตลอดจนเกษตรกรชาวไร่ที่ปลูกใบยา และตัวแทนจําหน่ายบุหรี่ของ ยสท.
3. ยสท.กังวลเรื่องบุหรี่เถื่อน และบุหรี่ปลอมแปลง ที่มีการลักลอบนําเข้ามาในประเทศ มีอัตราเติบโตสูงถึง 20% รวมถึงการบริโภคยาเส้นที่มีอัตราการเติบโตสูงถึง 3 เท่าในรอบ 3 ปีที่ผ่านมา ปัจจุบันมีผู้สูบบุหรี่ที่ไม่มีก้นกรอง ซึ่งมีค่าทาร์และนิโคตินที่สูงจากใบยาที่ไม่มีคุณภาพมากถึง 34,500 ล้านมวน
ยสท. ไม่มีนโยบายและกลยุทธ์ทางการตลาดที่จะออกบุหรี่ราคาต่ํา เพื่อให้คนไทยสูบบุหรี่เพิ่มขึ้น ซึ่งจะมีผลกระทบอย่างมากในทางสาธารณสุข แต่อยากขอให้รัฐบาลมีมาตรการใส่ใจขั้นเด็ดขาด ในเรื่องการปราบปรามบุหรี่ปลอม บุหรี่เถื่อน ที่จะส่งผลทั้งด้านสุขภาพ และไม่ได้นําส่งรายได้ให้กับรัฐ อีกทั้งไม่ได้ใช้ใบยาสูบภายในประเทศ ทําให้เกษตรกรชาวไร่ยาสูบ และซัพพลายเชน (supply chain) ได้รับผลกระทบทั้งระบบ รวมถึงหามาตรการให้ความรู้ความเข้าใจกับการบริโภคสูบยาเส้นอย่างจริงจัง
สุดท้ายนี้ ยสท. ขอยืนยันว่า ยสท.คือกลไกของรัฐ ที่พร้อมร่วมมือสนับสนุนนโยบายที่ก่อให้เกิดประโยชน์แก่รัฐ และประชาชน
รัฐบาลไทย-ข่าวทำเนียบรัฐบาล- “กรุงไทย”สำรองเงินสด ช่วงเทศกาลสงกรานต์ 30,155 ล้านบาท
วันจันทร์ที่ 5 เมษายน 2564
“กรุงไทย”สํารองเงินสด ช่วงเทศกาลสงกรานต์ 30,155 ล้านบาท
ในช่วงเทศกาลสงกรานต์ ปี 2564 ธนาคารกรุงไทยได้สํารองเงินสดเพื่อรองรับการใช้บริการของลูกค้าและประชาชน ทั้งที่สาขา และ ตู้ ATM  ระหว่างวันที่ 12-16  เมษายน 2564  จํานวน 30,155 ล้านบาท
ธนาคารกรุงไทย แจ้งว่า ในช่วงเทศกาลสงกรานต์ ปี 2564 ธนาคารได้สํารองเงินสดเพื่อรองรับการใช้บริการของลูกค้าและประชาชน ทั้งที่สาขา และ ตู้ ATM ระหว่างวันที่ 12-16 เมษายน 2564 จํานวน 30,155 ล้านบาท แบ่งเป็นเขตกทม. จํานวน 5,190 ล้านบาท และเขตภูมิภาค จํานวน 24,965 ล้านบาท เป็นการสํารองในสาขา จํานวน 3,795 ล้านบาท และบรรจุตู้ ATM จํานวน 26,360 ล้านบาท อย่างไรก็ตาม จากสถานการณ์การแพร่ระบาดของโควิด-19 ธนาคารแนะนําลูกค้าและประชาชนทําธุรกรรมการเงินผ่านช่องทางอิเล็กทรอนิกส์ ทั้ง Krungthai NEXT และ Krungthai Netbank เพื่อความสะดวกและปลอดภัย
รัฐบาลไทย-ข่าวทำเนียบรัฐบาล-​การยาสูบแห่งประเทศไทยยืนยันไม่มีนโยบายและกลยุทธทางการตลาดออกบุหรี่ราคาต่ำ พร้อมสนับสนุนนโยบายที่ก่อให้เกิดประโยชน์แก่รัฐและประชาชน
วันจันทร์ที่ 5 เมษายน 2564
​การยาสูบแห่งประเทศไทยยืนยันไม่มีนโยบายและกลยุทธทางการตลาดออกบุหรี่ราคาต่ํา พร้อมสนับสนุนนโยบายที่ก่อให้เกิดประโยชน์แก่รัฐและประชาชน
​การยาสูบแห่งประเทศไทยยืนยันไม่มีนโยบายและกลยุทธทางการตลาดออกบุหรี่ราคาต่ํา พร้อมสนับสนุนนโยบายที่ก่อให้เกิดประโยชน์แก่รัฐและประชาชน
2 เมษายน พ.ศ. 2564 นายนพดล หาญธนสาร รองผู้ว่าการด้านบริหาร การยาสูบแห่งประเทศไทยชี้แจงการยาสูบแห่งประเทศไทย เตรียมออกบุหรี่ใหม่มาจําหน่ายในราคาถูก จากการจําหน่ายบุหรี่ลดน้อยลง ผลจากการปรับภาษีสรรพสามิต ส่งผลทั้งรายได้ ยสท.ภาษีส่งรัฐ และหนักที่สุด คือการรับซื้อใบยาจากเกษตรกรที่ลดน้อยลงกว่า50% ทําให้รายได้เกษตรกรหายไปอย่างมาก การยาสูบแห่งประเทศไทยต้องปรับตัวทุกอย่างเพื่อให้องค์กรมั่นคงอยู่รอด เป็นรัฐวิสาหกิจที่มั่นคงมีวินัยและคํานึงผลประโยชน์สังคม รวมถึงผลกระทบต่อผู้เกี่ยวข้องกับอุตสาหกรรมบุหรี่ทั้งหมด สุขภาพคนไทย รายได้ภาษี รวมถึงกองทุนต่างๆ ที่สนับสนุน เกษตรกรชาวไร่ ตัวแทนจําหน่าย รวมทั้งการยาสูบแห่งประเทศไทย ยังกังวลเรื่องบุหรี่เถื่อนที่ทั้งปลอมการผลิต ลักลอบนําเข้ามาในประเทศ ซึ่งมีอัตราเติบโตถึง 20% ขึ้นไป รวมถึงการบริโภคสูบยาเส้นที่มีอัตราเติบโตถึง 3 เท่าในรอบ 3 ปี ปัจจุบันมีผู้สูบ 34,500 ล้านมวน ซึ่งไม่มีทั้งก้นกรองและมีค่าทาร์ นิโคตินที่สูงจากใบยาที่ไม่มีคุณภาพเพียงพอ
อย่างไรก็ตาม การยาสูบแห่งประเทศไทย ไม่มีนโยบายและกลยุทธทางการตลาดที่ออกบุหรี่ราคาต่ํา เพื่อให้คนไทยสูบบุหรี่เพิ่มขึ้น ซึ่งจะมีผลกระทบอย่างมากในทางสาธารณสุข แต่ต้องการให้มีการปราบปรามบุหรี่ปลอม บุหรี่เถื่อนที่มีผลทั้งด้านสุขภาพและไม่ได้นําส่งรายได้ให้กับรัฐ อีกทั้งไม่ได้ใช้ใบยาสูบในประเทศ ทําให้เกษตรกรชาวไร่ยาสูบ และซัพพลายเชนใบยาสูบได้รับผลกระทบทั้งระบบ รวมถึงหามาตรการให้ความรู้ความเข้าใจกับการบริโภคสูบยาเส้นอย่างจริงจัง ยืนยันการยาสูบแห่งประเทศไทย คือกลไกของรัฐที่พร้อมร่วมมือสนับสนุนนโยบายที่ก่อให้เกิดประโยชน์แก่รัฐและประชาชน
....................................
รัฐบาลไทย-ข่าวทำเนียบรัฐบาล-ก.อุตฯ ร่วมแสดงความยินดีฉลองครบรอบ 50 ปีของกลุ่มบริษัทเดลต้า อีเลคโทรนิคส์
วันจันทร์ที่ 5 เมษายน 2564
ก.อุตฯ ร่วมแสดงความยินดีฉลองครบรอบ 50 ปีของกลุ่มบริษัทเดลต้า อีเลคโทรนิคส์
ผู้บริหาร ก.อุตฯ ร่วมแสดงความยินดีฉลองครบรอบ 50 ปีของกลุ่มบริษัทเดลต้า อีเลคโทรนิคส์
วันนี้ (5 เมษายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม และผู้บริหารกระทรวงอุตสาหกรรม ร่วมเป็นเกียรติในงาน “Delta 50-Year Anniversary” ฉลองครบรอบ 50 ปีของกลุ่มบริษัท เดลต้า อีเลคโทรนิคส์ ซึ่งจัดขึ้นภายใต้ธีม “Influencing 50 Embracing 50:50 ปี พลังงานประสิทธิภาพ และ 50 ปีต่อไป เทคโนโลยีในโลกยุคดิจิทัล” โดยมี นายแจ็คกี้ จาง ประธานบริหาร บริษัท เดลต้า อีเลคโทรนิคส์ (ประเทศไทย) จํากัด (มหาชน) และคณะให้การต้อนรับ ทั้งนี้ คณะผู้เข้าร่วมงานได้ร่วมรับชมภาพยนตร์สารคดีโดยเครื่องฉายโปรเจคเตอร์ DELTA รุ่น INSIGN Laser 8K เครื่องแรกของโลก ซึ่งเป็นเครื่องฉายโปรเจกเตอร์ความละเอียดสูง ภาพคมชัดมีความสมจริง ณ โรงภาพยนตร์พารากอนซีนีเพล็กซ์ ชั้น 5 ศูนย์การค้าสยามพารากอน
รัฐบาลไทย-ข่าวทำเนียบรัฐบาล-การประชุมหารือคณะกรรมาธิการการแก้ปัญหาความยากจนและความเหลื่อมล้ำ วุฒิสภา
วันจันทร์ที่ 5 เมษายน 2564
การประชุมหารือคณะกรรมาธิการการแก้ปัญหาความยากจนและความเหลื่อมล้ํา วุฒิสภา
รมว.สุริยะ ร่วมหารือคณะกรรมาธิการการแก้ปัญหาความยากจนและความเหลื่อมล้ํา วุฒิสภา
วันนี้ (5 เมษายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และนายกอบชัย สังสิทธิสวัสดิ์ ปลัดกระทรวงอุตสาหกรรม ให้การต้อนรับ นายสังศิต พิริยะรังสรรค์ ประธานคณะกรรมาธิการการแก้ปัญหาความยากจนและความเหลื่อมล้ํา วุฒิสภา และ นายสมชาย หาญหิรัญ สมาชิกวุฒิสภา พร้อมคณะ เนื่องในโอกาสเข้าร่วมหารือและแลกเปลี่ยนข้อคิดเห็นเกี่ยวกับประเด็นการพิจารณาศึกษาแนวทางการพัฒนาเศรษฐกิจและคุณภาพชีวิตในจังหวัดชายแดนภาคใต้ ในประเด็นเกี่ยวกับแนวทางการส่งเสริมการใช้ประโยชน์จากยางพาราและผลิตภัณฑ์ยางพาราในเชิงธุรกิจ และการส่งเสริมกลุ่มอาชีพต่างๆ ที่เกี่ยวข้อง ในจังหวัดชายแดนภาคใต้ รวมถึงแนวทางการส่งเสริมและยกระดับตลาดฮาลาลไทย เพื่อการเป็นศูนย์กลางตลาดฮาลาลโลก โดยมี นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และคณะผู้บริหารกระทรวงอุตสาหกรรม ร่วมต้อนรับและหารือ ณ ห้องประชุม อก.1 ชั้น 2 สปอ.
รัฐบาลไทย-ข่าวทำเนียบรัฐบาล-กรมทางหลวงชี้แจง กรณีนายศรีสุวรรณ จรรยา เปิดเผยว่า กรมทางหลวงจ่ายเงินค่าเวนคืนมอเตอร์เวย์ M6 บางปะอิน-สระบุรี-นครราชสีมา ให้กับประชาชนล่าช้า และยังจ่ายเงินไม่ครบ
วันจันทร์ที่ 5 เมษายน 2564
กรมทางหลวงชี้แจง กรณีนายศรีสุวรรณ จรรยา เปิดเผยว่า กรมทางหลวงจ่ายเงินค่าเวนคืนมอเตอร์เวย์ M6 บางปะอิน-สระบุรี-นครราชสีมา ให้กับประชาชนล่าช้า และยังจ่ายเงินไม่ครบ
ตามที่มีการเสนอข่าวในสื่อสังคมออนไลน์วันนี้ (5 เมษายน 2564) ถึงกรณีที่นายศรีสุวรรณ จรรยา เปิดเผยว่า กรมทางหลวงจ่ายเงินค่าเวนคืน ทางหลวงพิเศษระหว่างเมืองหมายเลข 6 (M6) บางปะอิน-สระบุรี-นครราชสีมา ให้กับประชาชนล่าช้า และยังจ่ายเงินไม่ครบ นั้น
กรมทางหลวงได้ตรวจสอบแล้ว ขอเรียนชี้แจง ดังนี้
กรมทางหลวง ได้รับกรอบวงเงินค่าเวนคืน ที่ ครม. อนุมัติ เมื่อ เดือนกรกฏาคม 2558 ในวงเงิน 6,630 ล้านบาท มีผู้ถูกเวนคืน ที่ดิน 2,983 ราย สิ่งปลูกสร้าง 1,044 ราย ต้นไม้ 1,211 ราย รวม 5,238 ราย และกรมทางหลวงได้จ่ายค่าเวนคืนให้ประชาชน ตามที่ได้รับการจัดสรรงบประมาณแต่ละปี ทั้งที่ดิน สิ่งปลูกสร้าง และต้นไม้ ทั้งหมด “ครบทุกราย” แล้ว ตั้งแต่ปี 2559 - 2563 (ใช้เงินกันปี 2561) และได้เข้าพื้นที่ทําการก่อสร้างงานโยธาครบทุกสัญญา
ประชาชนบางราย ได้ใช้สิทธิ์ทําเรื่องอุทธรณ์ต่อกระทรวงคมนาคม เพื่อขอให้พิจารณาจํานวนเงินค่าเวนคืนเพิ่ม หลังจากที่ได้รับเงินที่กรมทางหลวงได้จ่ายให้แล้วข้างต้น ซึ่งกระทรวงได้พิจารณา และแจ้งผลการอุทธรณ์เสร็จแล้ว โดยกรมทางหลวง ได้เร่งรัดจ่ายเงินในส่วนที่ประชาชนได้รับเพิ่มขึ้นจากผลการอุทธรณ์ตามลําดับ และงบประมาณที่ได้รับในแต่ละปี ซึ่งเริ่มจ่ายเงินอุทธรณ์เพิ่มเติม ตั้งแต่ปี 2561 เป็นต้นมา
ประเด็นที่นายศรีสุวรรณ จรรยา พูดตามข่าว น่าจะหมายถึง เงินส่วนที่ประชาชนจะได้รับเพิ่มจากผลการอุทธรณ์ ซึ่งในปัจจุบันยังมีประชาชนที่ยังไม่ได้รับเงินเพิ่มจากผลการอุทธรณ์ จํานวน 361 ราย วงเงินประมาณ 415 ล้านบาท ซึ่งกรมทางหลวงจะเร่งรัดจ่ายเงินให้ครบทุกรายต่อไป ทั้งนี้หากบางรายที่ยังไม่พอใจผลการอุทธรณ์ ก็ยังสามารถร้องขอความเป็นธรรมต่อศาลปกครองได้
สําหรับงานก่อสร้างทางหลวงพิเศษระหว่างเมืองหมายเลข (M6) สายบางปะอิน - นครราชสีมา ได้ดําเนินการก่อสร้างอย่างต่อเนื่อง และไม่ได้ติดปัญหาการเข้าพื้นที่ก่อสร้างจากกรณีการเวนคืนแต่อย่างใด
รัฐบาลไทย-ข่าวทำเนียบรัฐบาล-“กอช. สร้างฐานเครือข่ายตัวแทน กอช. เพิ่ม ให้ครอบคลุมทุกหมู่บ้านทั่วประเทศ”
วันจันทร์ที่ 5 เมษายน 2564
“กอช. สร้างฐานเครือข่ายตัวแทน กอช. เพิ่ม ให้ครอบคลุมทุกหมู่บ้านทั่วประเทศ”
กอช. รับสมัครตัวแทน กอช. ประจําหมู่บ้านเพิ่ม เพื่อสร้างเครือข่ายการออมให้ครอบคลุมทุกหมู่บ้านทั่วประเทศ โดยเปิดรับสมัครหมู่บ้านละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th”
กองทุนการออมแห่งชาติ หรือ กอช. รับสมัครตัวแทน กอช. ประจําหมู่บ้านเพิ่ม เพื่อสร้างเครือข่ายการออมให้ครอบคลุมทุกหมู่บ้านทั่วประเทศ โดยเปิดรับสมัครหมู่บ้านละ 1 คน สามารถดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. มุ่งสร้างเครือข่ายในระดับพื้นที่ เชิญชวนสมาชิก สมัครเป็นตัวแทน กอช. ประจําหมู่บ้าน ในการให้บริการสมาชิก กอช. ซึ่งปัจจุบัน กอช. มีตัวแทน กอช. ประจําหมู่บ้านกว่า 26,000 หมู่บ้าน ทั้งนี้มีสมาชิกผู้สนใจมีความประสงค์จะสมัครเป็นตัวแทน กอช. ประจําหมู่บ้านเพิ่ม กอช. จึงเปิดรับตัวแทนเพื่อให้การออมได้ครอบคลุมทุกหมู่บ้านเพิ่มมากขึ้น โดยผู้ที่สมัครเป็นตัวแทน กอช. ประจําหมู่บ้านต้องให้บริการสมาชิก อาทิ แนะนําการสมัครสมาชิกผ่านแอปพลิเคชัน “กอช.” การส่งเงินออมสะสม ให้คําปรึกษาหรือให้ข้อมูลเกี่ยวกับการออมเงินกับ กอช. และส่งเสริมให้มีการออมในระดับพื้นที่เพิ่มมากขึ้นครอบคลุมทุกหมู่บ้านทั่วทั้งประเทศ โดยเปิดรับสมัครหมู่บ้านละ 1 ท่าน เพียงผู้ที่สมัครต้องมีคุณสมบัติเบื้องต้น ดังนี้
1. ผู้สมัครต้องเป็นสมาชิก กอช.
2. ต้องมีอายุไม่ต่ํากว่า 20 ปีบริบูรณ์ ในวันที่ผู้ใหญ่บ้านรับรองคุณสมบัติ
3. มีภูมิลําเนาอยู่ในหมู่บ้านที่ทําการสมัครเป็นตัวแทน กอช. ประจําหมู่บ้าน
4. มีความรู้ความเข้าใจเกี่ยวกับ กอช.
5. ไม่มีประวัติเสื่อมเสียด้านการเงิน การพนัน หรือยาเสพติด
6. ไม่เคยต้องคําพิพากษาจําคุก
ทั้งนี้ สมาชิกสามารถสมัครเป็นตัวแทน กอช. ประจําหมู่บ้าน ได้ตั้งแต่วันนี้เป็นต้นไป เพียงแสดงความประสงค์พร้อมกรอกข้อมูลการสมัครได้ที่ทําการปกครองอําเภอทั่วประเทศ (เสมียนตราอําเภอ) ตามวันและเวลาทําการ ดูรายละเอียดการรับสมัครเพิ่มเติมได้ที่เว็บไซต์ กอช. “www.nsf.or.th” สอบถามข้อมูลเพิ่มเติมโทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-สุชาติ รมว.รง. ย้ำขอให้นายจ้างจัดให้ลูกจ้างหยุดงาน ในวันที่ 12 เมษายน เป็นวันหยุดเพิ่มเติมช่วงเทศกาลสงกรานต์
วันจันทร์ที่ 5 เมษายน 2564
สุชาติ รมว.รง. ย้ําขอให้นายจ้างจัดให้ลูกจ้างหยุดงาน ในวันที่ 12 เมษายน เป็นวันหยุดเพิ่มเติมช่วงเทศกาลสงกรานต์
สุชาติ ชมกลิ่น รมว.รง. ย้ําขอความร่วมมือนายจ้าง เจ้าของสถานประกอบกิจการจัดให้ลูกจ้างได้หยุดงานในวันที่ 12 เมษายน 2564 เพื่อส่งเสริมการท่องเที่ยวการบริโภคสินค้าในประเทศตามนโยบายรัฐบาลในการกระตุ้นเศรษฐกิจในภาพรวมของประเทศ
สุชาติ ชมกลิ่น รัฐมนตรีว่าการกระทรวงแรงงาน กล่าวว่า ตามที่คณะรัฐมนตรีได้มีมติ เมื่อวันที่ 29 ธันวาคม 2563 กําหนดให้วันจันทร์ที่ 12 เมษายน 2564 เป็นวันหยุดราชการเพิ่มเป็นกรณีพิเศษ ซึ่งจะทําให้มีวันหยุดต่อเนื่องตั้งแต่วันที่ 10 – 15 เมษายน 2564 รวม 6 วัน นั้น จุดประสงค์เพื่อให้ประชาชนได้เดินทางกลับไปเยี่ยมครอบครัว ณ ภูมิลําเนาของตัวเองและร่วมกิจกรรมตามประเพณีนิยมที่ปฏิบัติสืบต่อกันมาในช่วงเทศกาลสงกรานต์ และเพื่อการส่งเสริมการท่องเที่ยวและบริโภคสินค้าภายในประเทศมากขึ้นซึ่งจะเป็นการกระตุ้นเศรษฐกิจในภาพรวมของประเทศตามนโยบายของรัฐบาล จึงได้มอบหมายให้กรมสวัสดิการและคุ้มครองแรงงานออกประกาศขอความร่วมมือนายจ้างเจ้าของสถานประกอบกิจการกําหนดให้วันดังกล่าวเป็นวันหยุดให้ลูกจ้างเพิ่มเติมด้วย ทั้งนี้ในการเดินทางกลับภูมิลําเนาขอให้ลูกจ้าง ผู้ใช้แรงงาน และประชาชนทั่วไปเดินทางด้วยความปลอดภัย ปฏิบัติตัวตามชีวิตวิถีใหม่ และแนวปฏิบัติในการป้องกันโรคตามที่กระทรวงสาธารณสุขกําหนด โดยให้หลีกเลี่ยงกิจกรรมที่มีความเสี่ยงต่อการติดเชื้อโรค COVID 19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร.ได้ประกาศ ขอความร่วมมือสถานประกอบกิจการจัดให้ลูกจ้างได้หยุดงานเป็นกรณีพิเศษ ในวันจันทร์ที่ 12 เมษายน 2564 เพื่อให้สอดรับกับนโยบายของรัฐบาลที่กําหนดให้เป็นวันหยุดราชการ ทั้งนี้ สถานประกอบกิจการส่วนใหญ่ประกาศให้เป็นวันหยุดตามประเพณีเพิ่มเติมเพื่อให้ลูกจ้างได้มีวันหยุดต่อเนื่องสามารถเดินทางกลับภูมิลําเนามีเวลาพักผ่อนและใช้ชีวิตกับครอบครัวอย่างเพียงพอ สิ่งสําคัญในการเดินทางประการหนึ่งขอให้ลูกจ้างและนายจ้างใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง รวมทั้งขอให้วางแผนการเดินทางไปและกลับเพื่อความสะดวกและปลอดภัย
รัฐบาลไทย-ข่าวทำเนียบรัฐบาล-วราวุธ ประชุมคณะกรรมการฯ ทะเลแห่งชาติ รับข้อสั่งการ “บิ๊กป้อม” เร่งแก้ปัญหาทะเลและชายฝั่งอย่างเป็นระบบ ย้ำสร้างความเชื่อมั่นและประโยชน์ต่อประชาชน
วันจันทร์ที่ 5 เมษายน 2564
วราวุธ ประชุมคณะกรรมการฯ ทะเลแห่งชาติ รับข้อสั่งการ “บิ๊กป้อม” เร่งแก้ปัญหาทะเลและชายฝั่งอย่างเป็นระบบ ย้ําสร้างความเชื่อมั่นและประโยชน์ต่อประชาชน
วราวุธ ประชุมคณะกรรมการฯ ทะเลแห่งชาติ รับข้อสั่งการ “บิ๊กป้อม” เร่งแก้ปัญหาทะเลและชายฝั่งอย่างเป็นระบบ ย้ําสร้างความเชื่อมั่นและประโยชน์ต่อประชาชน
วราวุธ ประชุมคณะกรรมการฯ ทะเลแห่งชาติ รับข้อสั่งการ “บิ๊กป้อม” เร่งแก้ปัญหาทะเลและชายฝั่งอย่างเป็นระบบ ย้ําสร้างความเชื่อมั่นและประโยชน์ต่อประชาชน
วันนี้ (5 เมษายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมประชุมคณะกรรมการนโยบายและแผนบริหารจัดการทรัพยากรทางทะเลและชายฝั่งแห่งชาติ ครั้งที่ 1/2564 เพื่อหารือแนวทางในการแก้ไขปัญหาปะการังและประกาศพื้นที่ป่าชายเลนอนุรักษ์ในจังหวัดระยองและฉะเชิงเทรา และเตรียมความพร้อมในการขับเคลื่อนงานด้านความร่วมมือระหว่างประเทศ โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน และมีคณะกรรมการฯ เข้าร่วมประชุมฯ ณ ห้องประชุม 109 สํานักงานปลัดสํานักนายกรัฐมนตรี ทําเรียบรัฐบาล
พลเอก ประวิตร วงษ์สุวรรณ ได้กล่าวในที่ประชุมกําชับทุกภาคส่วนให้มองปัญหาอย่างรอบด้าน ขับเคลื่อนการบริหารจัดการทรัพยากรทางทะเลและชายฝั่งให้เป็นระบบ สามารถเชื่อมโยงแก้ไขปัญหาได้ในทุกมิติของการพัฒนาที่ยั่งยืน รวมถึงสอดคล้องกับนโยบายรัฐบาลตามยุทธศาสตร์ชาติ 20 ปี แผนปฏิรูปประเทศ และแผนแม่บทต่างๆ บนพื้นฐานการมีส่วนร่วมและการยอมรับของพี่น้องประชาชน และสั่งให้เร่งปฏิบัติงานทันที พร้อมมอบหมายนายวราวุธ ศิลปอาชา กํากับการปฏิบัติงานของทุกหน่วยงานที่เกี่ยวข้อง และเร่งผลักดันการดําเนินงานให้เป็นรูปธรรมตามข้อมติที่ประชุม หากมีประเด็นที่จะช่วยแก้ไขปัญหาความเดือดร้อนของพี่น้องประชาชนได้ในด้านทรัพยากรทางทะเลและชายฝั่ง ให้เร่งเสนอคณะกรรมการฯ พิจารณา เพื่อจะได้ขับเคลื่อนการทํางานได้อย่างต่อเนื่อง เป็นระบบ และทันต่อสถานการณ์
ทั้งนี้ มาตรการและวิธีในการจัดการต้องผ่านการพิจารณาและกลั่นกรองจากหลายภาคส่วน ซึ่งที่ผ่านมาได้เห็นชอบแนวทางและมาตรการสําคัญๆ ในการอนุรักษ์ ป้องกัน และแก้ไขปัญหาด้านทรัพยากรทางทะเลและชายฝั่ง โดยการประชุมวันนี้ คณะกรรมการฯ ได้พิจารณาประเด็นสําคัญหลายประเด็น เช่น แผนปฏิบัติการด้านการจัดการปะการังของประเทศไทย ระยะ 5 ปี (พ.ศ. 2564 – 2568) การคํานวณค่าความเสียหายที่เกิดจากการทําลายพื้นที่แนวปะการัง การออกกฎกระทรวงกําหนดพื้นที่ป่าชายเลนในจังหวัดระยองและจังหวัดฉะเชิงเทราเป็นพื้นที่ป่าชายเลนอนุรักษ์ ตามมาตรา 18 แห่งพระราชบัญญัติส่งเสริมการบริหารจัดการทรัพยากรทางทะเลและชายฝั่ง พ.ศ. 2558 และการเตรียมความพร้อมของประเทศไทยในการเป็นประเทศเจ้าภาพจัด Kick off ทศวรรษแห่งมหาสมุทร ร่วมกับ 22 ประเทศสมาชิก IOC-WESTPAC ซึ่งตนได้ย้ําให้ทุกหน่วยงานเร่งรัดดําเนินงานให้เป็นไปตามแผน และสร้างมาตรฐานและความเชื่อมั่นให้กับพี่น้องประชาชนในการแก้ไขปัญหาและการอนุรักษ์ทรัพยากรทางทะเล อีกทั้ง ให้มองถึงประโยชน์ของพี่น้องประชาชนและความสมดุลระหว่างการใช้ประโยชน์และการรักษาความสมบูรณ์ของทรัพยากรทางทะเลด้วย
รัฐบาลไทย-ข่าวทำเนียบรัฐบาล-บีโอไอ เปิดแนวรุกอุตฯ ไบโอเทค ประเดิมต้นปี 64 ส่งเสริมกว่า 2,400 ล้านบาท
วันจันทร์ที่ 5 เมษายน 2564
บีโอไอ เปิดแนวรุกอุตฯ ไบโอเทค ประเดิมต้นปี 64 ส่งเสริมกว่า 2,400 ล้านบาท
บีโอไอเดินหน้าหนุนอุตสาหกรรมเทคโนโลยีชีวภาพ อนุมัติส่งเสริมลงทุนไตรมาสแรกมูลค่ารวมกว่า 2,400 ล้านบาท หวังผลักดันอุตสาหกรรมเป้าหมายที่ใช้เทคโนโลยีขั้นสูงขับเคลื่อนเศรษฐกิจของประเทศด้วยฐานความรู้
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่า ในปี2564การลงทุนในอุตสาหกรรมเป้าหมายของประเทศ โดยเฉพาะในกลุ่มอุตสาหกรรมเทคโนโลยีชีวภาพ หรือ ไบโอเทค มีการลงทุนอย่างต่อเนื่อง โดยในช่วงไตรมาสแรกของปี (ม.ค.-มี.ค. 64) บีโอไอได้อนุมัติส่งเสริมการลงทุนแล้วมูลค่ารวม2,417ล้านบาท
โครงการกลุ่มไบโอเทคที่ได้รับการอนุมัติจากบีโอไอในไตรมาสแรกอยู่ในสาขาการแพทย์ อาหาร และ พลาสติกชีวภาพ ซึ่งมีรายละเอียดดังนี้
บริษัท เจเนพูติก ไบโอ จํากัดโครงการผลิตผลิตภัณฑ์เซลล์ และยีนบําบัดเพื่อรักษาโรคสําหรับผู้ป่วยโรคมะเร็งเม็ดเลือดขาวที่ไม่ตอบสนองต่อการรักษาหลัก เช่น เคมีบําบัด การฉายรังสี เป็นต้น โดยจัดเป็นยาที่ใช้รักษาโรคในกลุ่มภูมิคุ้มกันบําบัด
บริษัท ใบยา ไฟโตฟาร์ม จํากัด เป็นสตาร์ทอัพไทยโครงการผลิตยาจากเทคโนโลยีชีวภาพ หรือชีวเภสัชภัณฑ์เช่น วัคซีน ยาในกลุ่มMONOCLONAL ANTIBODYและTHERAPEUTIC PROTEINที่ได้จากการใช้ต้นยาสูบเป็นเจ้าบ้าน (HOST)
บริษัท เคียววะ ไบโอเทคโนโลยีส์ จํากัดโครงการผลิตHUMAN MILK OLIGOSACCHARIDE(HMO)ซึ่งเป็นน้ําตาลที่เป็นองค์ประกอบในน้ํานมแม่ และทําหน้าที่เป็นพรีไบโอติก ซึ่งเป็นอาหารของแบคทีเรียดีในลําไส้ จึงช่วยเสริมสร้างภูมิคุ้มกันในร่างกาย
บริษัท ฟรุตต้า ไบโอเมด จํากัด โครงการผลิตพลาสติกชีวภาพชนิดPHA(POLYHYDROXYALKANOATE) และPHA BIOPLASTIC COMPOUNDและผลิตภัณฑ์ขึ้นรูปจากพลาสติกPHAเช่น ถุง ขวด ผลิตภัณฑ์ทางการแพทย์ซึ่งเป็นกิจการที่นําของเหลือทางการเกษตร เช่น ใบพืช ผักเสียเหลือทิ้งจากแปลง และของเหลือจากกระบวนการแปรรูปผลผลิตทางการเกษตร เช่น เปลือกกล้วย เปลือกมะม่วง เปลือกสับปะรด กากถั่วเหลือง เป็นต้น มาพัฒนาเป็นวัตถุดิบในการผลิตPHAได้ โดยโครงการมีความร่วมมือกับมหาวิทยาลัยและสถาบันวิจัยด้วย
“กิจการด้านไบโอเทคเป็นหนึ่งในอุตสาหกรรมเป้าหมายที่บีโอไอเร่งผลักดันให้เกิดการลงทุนอย่างต่อเนื่อง ซึ่งสอดคล้องกับแนวคิดBCGของรัฐบาล ที่มุ่งเน้นพัฒนาเศรษฐกิจอย่างยั่งยืนโดยใช้จุดแข็งด้านภาคเกษตรและความหลากหลายทางชีวภาพของไทยไปต่อยอดตั้งแต่ต้นน้ํา กลางน้ํา จนถึงปลายน้ํา ด้วยการใช้เทคโนโลยี”เลขาธิการบีโอไอกล่าว
รัฐบาลไทย-ข่าวทำเนียบรัฐบาล-29 ปี กรมส่งเสริมคุณภาพสิ่งแวดล้อม "ชีวิตวิถีใหม่ ใส่ใจสิ่งแวดล้อม"
วันจันทร์ที่ 5 เมษายน 2564
29 ปี กรมส่งเสริมคุณภาพสิ่งแวดล้อม "ชีวิตวิถีใหม่ ใส่ใจสิ่งแวดล้อม"
29 ปี กรมส่งเสริมคุณภาพสิ่งแวดล้อม "ชีวิตวิถีใหม่ ใส่ใจสิ่งแวดล้อม"
29 ปี กรมส่งเสริมคุณภาพสิ่งแวดล้อม "ชีวิตวิถีใหม่ ใส่ใจสิ่งแวดล้อม"
วันนี้ (5 เมษายน 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) นําคณะผู้บริหารระดับสูงในสังกัดกระทรวง ร่วมทําบุญตักบาตรเนื่องในวันคล้ายวันสถาปนากรมสงเสริมคุณภาพสิ่งแวดล้อม ครบรอบ 29 ปี (ซึ่งตรงกับวันที่ 4 เมษายนของทุกปี) ณ อาคารกรมส่งเสริมคุณภาพสิ่งแวดล้อม
โดยโอกาสนี้ รมว.ทส. ได้กล่าวขอบคุณและให้กําลังใจแก่เจ้าหน้าที่ในสังกัดกรมส่งเสริมคุณภาพสิ่งแวดล้อมทุกท่าน โดยบทบาทสําคัญของกรมส่งเสริมคุณภาพและสิ่งแวดล้อม จากนี้ไปจะมีความสําคัญมากยิ่งขึ้น ซึ่งขอให้ทุกท่านปฏิบัติหน้าที่ด้วยความเข้มแข็ง อดทน มีวินัย ซื่อสัตย์ต่อการปฏิบัติหน้าที่ อีกทั้งต้องมีความตื่นตัว และต้องหมั่นศึกษาหาความรู้ และต้องเข้าใจบริบทของหน่วยงานตนเองว่าได้สร้างผลกระทบต่อสิ่งแวดล้อมให้กับประเทศไทยอย่างไรบ้าง ทั้งนี้ เพื่อปรับเปลี่ยนการดําเนินงานในการเปลี่ยนแปลงพฤติกรรมการดําเนินชีวิตของประชาชน การสร้างความตระหนัก สร้างความเข้าใจให้ประชาชนรับทราบถึงอันตรายที่จะเกิดขึ้น ท่ามกลางสถานการณ์ปัญหาความเสื่อมโทรมของทรัพยากรธรรมชาติและสิ่งแวดล้อม และการเปลี่ยนแปลงสภาพภูมิอากาศที่นับวันทวีความรุนแรงมากขึ้น
กิจกรรมภายในงานวันคล้ายวันสถาปนากรมสงเสริมคุณภาพสิ่งแวดล้อม ครั้งนี้ นอกจากทําบุญตักบาตรแล้วยังมีพิธีทางศาสนาเพื่อความสิริมงคล และมีการบริจาคสมทบกองทุนสวัสดิการกรมส่งเสริมคุณภาพสิ่งแวดล้อม เพื่อนําไปบริจาคให้กับโรงเรียนธรรมวิทยามูลนิธิจังหวัดยะลา และจัดสวัสดิการให้กับบุคลากรของกรมส่งเสริมคุณภาพสิ่งแวดล้อม อีกทั้งมีกิจกรรมต่างๆ ตามแนววิถีใหม่เนื่องจากสถานการณ์การแพร่ระบาดของโควิด -19 อีกด้วย
รัฐบาลไทย-ข่าวทำเนียบรัฐบาล-การประชุมหารือการดำเนินงานการปฏิบัติราชการในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10
วันจันทร์ที่ 5 เมษายน 2564
การประชุมหารือการดําเนินงานการปฏิบัติราชการในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10
ผู้ช่วยรัฐมนตรีฯ เป็นประธานการประชุมหารือการดําเนินงานการปฏิบัติราชการในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10
วันนี้ (5 เมษายน 2564) นายธีรยุทธ วินิชชัง ผู้ช่วยรัฐมนตรีประจํากระทรวงอุตสาหกรรม เป็นประธานการประชุมหารือการดําเนินงานการปฏิบัติราชการในพื้นที่กลุ่มภาคตะวันออกเฉียงเหนือตอนบน 1 เขตตรวจราชการที่ 10 พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม นายประชา มีธรรม อุตสาหกรรมจังหวัดอุดรธานี นายณัฐ อารีกุล อุตสาหกรรมจังหวัดหนองคาย และคณะผู้บริหาร เข้าร่วม โดยมี นายภาสกร ชัยรัตน์ รองอธิบดีกรมส่งเสริมอุตสาหกรรม นายติณห์ เจริญใจ ผู้อํานวยการศูนย์ส่งเสริมอุตสาหกรรมภาคที่ 4 ให้การต้อนรับ ณ ศูนย์ส่เสริมอุตสาหกรรมภาคที่ 4 จังหวัดอุดรธานี
รัฐบาลไทย-ข่าวทำเนียบรัฐบาล-เปิดเมืองปลอดภัย จัดงานไมซ์มั่นใจ ด้วยมาตรฐาน
วันจันทร์ที่ 5 เมษายน 2564
เปิดเมืองปลอดภัย จัดงานไมซ์มั่นใจ ด้วยมาตรฐาน
...
สถานการณ์การแพร่ระบาดโรคโควิด-19 ในประเทศสามารถควบคุมได้ ถึงเวลาแล้วที่กิจการและกิจกรรมต่าง ๆ ที่เป็นกลไกสําคัญในการขับเคลื่อนเศรษฐกิจ จะเดินหน้าต่อ
.
ล่าสุด รัฐบาล กระทรวงสาธารณสุข และสํานักงานส่งเสริมการจัดประชุมและนิทรรศการ (องค์กรมหาชน) หรือ ทีเส็บ ร่วมกับ 23 หน่วยงานภาคีเครือข่าย ร่วมกันจัดโครงการ “เปิดเมืองปลอดภัย จัดงานไมซ์มั่นใจ ด้วยมาตรฐาน”
.
ที่ผ่านมา สถานประกอบกิจการต่าง ๆ ได้ประเมินตนเองผ่านแพลตฟอร์ม Thai Stop COVID Plus พบว่า สถานประกอบกิจการที่ผ่านการประเมินสูงสุด ได้แก่ ศูนย์แสดงสินค้า ศูนย์ประชุม ร้อยละ 100, โรงแรม ร้อยละ 99.1 และห้างสรรพสินค้า ร้อยละ 97.8 ตามลําดับ
.
แสดงให้เห็นว่า ประเทศไทยมีความพร้อมในการดําเนินกิจการและจัดกิจกรรมที่เกี่ยวข้องกับการจัดประชุมและนิทรรศการภายในประเทศ
.
สําหรับ 10 เมืองไมซ์ ที่จะเป็นเมืองนําร่อง ได้แก่ กรุงเทพมหานคร ขอนแก่น เชียงใหม่ นครราชสีมา พิษณุโลก ภูเก็ต สงขลา สุราษฎร์ธานี อุดรธานี และเมืองพัทยา
.
สําหรับการจัดกิจกรรมต่าง ๆ นั้น จะใช้มาตรฐาน Thailand MICE Venue Standards (TMVS) ร่วมกับแนวปฏิบัติด้านสุขอนามัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- "ยุติธรรม" นำทัพ รับเรื่องช่วยเหลือประชาชน ในงานเปิดตัวรายการสด "หมอความ (มหาชน) X NATION ระวังภัย" ทาง NATION TV ๒๒
วันจันทร์ที่ 5 เมษายน 2564
"ยุติธรรม" นําทัพ รับเรื่องช่วยเหลือประชาชน ในงานเปิดตัวรายการสด "หมอความ (มหาชน) X NATION ระวังภัย" ทาง NATION TV ๒๒
นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์  เลขานุการรัฐมนตรีว่าการกระทรวงยุติธรรม เข้าร่วมเปิดรายการ "หมอความ (มหาชน) X NATION ระวังภัย" ออกอากาศสดกับ ทนายสงกาญ์  อัจฉริยะทรัพย์
ในวันเสาร์ที่ ๓ เมษายน ๒๕๖๔ เวลา ๑๐.๔๐ น. ณ สถานีโทรทัศน์เนชั่น TV ๒๒ นายสมศักดิ์ เทพสุทิน รัฐมนตรีว่าการกระทรวงยุติธรรมมอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เข้าร่วมเปิดรายการ "หมอความ (มหาชน) X NATION ระวังภัย" ออกอากาศสดกับ ทนายสงกาญ์ อัจฉริยะทรัพย์​ โดยมี ผู้บริหารสถานีโทรทัศน์ NATION TV ให้การต้อนรับนอกจากนี้ ยังมีผู้บริหารจากหลายหน่วยงาน อาทิ สํานักนายกรัฐมนตรี สํานักงานอัยการสูงสุด
สํานักงานตํารวจแห่งชาติ ฯลฯ และกระทรวงยุติธรรม เข้าร่วมกิจกรรมในส่วนของกระทรวงยุติธรรม ได้จัดเจ้าหน้าที่จากสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ พร้อมด้วย สํานักงานกองทุนยุติธรรม และศูนย์ยุติธรรมสร้างสุขเข้าร่วมรับเรื่องร้องทุกข์ขอความเป็นธรรมจากประชาชนที่ได้รับความเดือดร้อนกว่า ๗๐ ราย
เลขานุการรัฐมนตรีว่าการกระทรวงยุติธรรม กล่าวใจความตอนหนึ่งในการให้สัมภาษณ์ผ่านรายการ ว่า พลเอกประยุทธ์ จันทร์โอชา นายกรัฐมนตรี ได้มีนโยบายให้ทุกกระทรวงมีช่องทางในการรับเรื่องราวร้องทุกข์ ดังนั้น นายสมศักดิ์ เทพสุทิน รัฐมนตรีว่าการกระทรวงยุติธรรม จึงได้ให้ตั้งศูนย์ยุติธรรมสร้างสุขขึ้น เพื่อเป็น
ช่องทางในการรับเรื่องราวร้องทุกข์ของประชาชนในทุกๆ ด้าน ตลอดจนเป็นช่องทางสําหรับประชาชนทั่วไปด้วย ทั้งนี้ กระทรวงยุติธรรมมีช่องทางต่างๆ ในการรับเรื่องราวร้องทุกข์จากประชาชน อาทิ สํานักงานยุติธรรมจังหวัดทั่วประเทศ ศูนย์ยุติธรรมชุมชน ตลอดจน สายด่วน ๑๑๑๑ กด ๗๗ หากประชาชนมีปัญหาด้านคดีความไม่ได้รับความเป็นธรรม หรือตกเป็นผู้เสียหายในคดีอาญา จะมีกองทุนยุติธรรมและกรมคุ้มครองสิทธิและเสรีภาพที่จะดูแลเรื่องเยียวยาและให้ความช่วยเหลือประชาชนให้ได้รับความเป็นธรรมด้วย
รัฐบาลไทย-ข่าวทำเนียบรัฐบาล-พันธบัตรรัฐบาลเพื่อความยั่งยืน (Sustainability Bond) ได้รับรางวัลจากสมาคมตลาดตราสารหนี้ไทยในงาน Best Bond Awards 2020
วันจันทร์ที่ 5 เมษายน 2564
พันธบัตรรัฐบาลเพื่อความยั่งยืน (Sustainability Bond) ได้รับรางวัลจากสมาคมตลาดตราสารหนี้ไทยในงาน Best Bond Awards 2020
พันธบัตรรัฐบาลเพื่อความยั่งยืน (Sustainability Bond) ได้รับรางวัลจากงานมอบรางวัลตราสารหนี้ยอดเยี่ยมแห่งปี 2563 หรือ Best Bond Awards 2020 ที่จัดโดยสมาคมตลาดตราสารหนี้ไทย (ThaiBMA) เมื่อวันที่ 1 เมษายน 2564  ที่ผ่านมา
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า พันธบัตรรัฐบาลเพื่อความยั่งยืน (Sustainability Bond) ได้รับรางวัลจากงานมอบรางวัลตราสารหนี้ยอดเยี่ยมแห่งปี 2563 หรือ Best Bond Awards 2020 ที่จัดโดยสมาคมตลาดตราสารหนี้ไทย (ThaiBMA) เมื่อวันที่ 1 เมษายน 2564 ที่ผ่านมา โดยได้รับรางวัลในสาขา Environmental, Social and Governance Bond (ESG Bond) ภาครัฐ ซึ่งเป็นรางวัลที่มอบให้แก่ตราสารหนี้ภาครัฐที่ออกภายใต้กรอบการระดมทุนเพื่อสิ่งแวดล้อม สังคม และความยั่งยืน (Green, Social, Sustainable Financing Framework) ซึ่งเป็นที่ยอมรับและตอบสนองต่อความต้องการของผู้ลงทุน โดยมีสถาบันการเงิน 3 แห่ง ได้แก่ ธนาคารกรุงศรีอยุธยา จํากัด (มหาชน) ธนาคารกรุงเทพ จํากัด (มหาชน) และธนาคารสแตนดาร์ดชาร์เตอร์ด (ไทย) จํากัด (มหาชน) ร่วมรับรางวัลในครั้งนี้ด้วยในฐานะผู้จัดจําหน่ายพันธบัตรรุ่นดังกล่าว
นอกจากนี้ กระทรวงการคลังยังได้มีการมอบรางวัล Ministry of Finance Awards (MOF Awards) จํานวน 4 รางวัล ได้แก่ 1) Best Primary Market Contributor มอบให้แก่สถาบันการเงินคู่ค้าพันธบัตรของกระทรวงการคลังที่ได้รับการจัดสรรพันธบัตรรัฐบาลในตลาดแรกสูงสุดในปี 2563 ซึ่งสถาบันการเงินที่ได้รับรางวัลคือ ธนาคารกรุงเทพ จํากัด (มหาชน) 2) Best Secondary Market Contributor มอบให้แก่สถาบันการเงินคู่ค้าพันธบัตรของกระทรวงการคลังที่มีมูลค่าธุรกรรมซื้อขายพันธบัตรรัฐบาลในตลาดรองสูงสุดในปี 2563 ซึ่งสถาบันการเงินที่ได้รับรางวัลคือ ธนาคารซีไอเอ็มบี ไทย จํากัด (มหาชน) 3) MoF's Sustainability Bond Contributor มอบให้แก่นักลงทุนที่ได้รับจัดสรร Sustainability Bond ที่กระทรวงการคลังเป็นผู้ออกและจัดหาสูงสุด ซึ่งองค์กรที่ได้รับรางวัลคือ ธนาคารออมสิน และ 4) COVID-19 Financing Contributor มอบให้แก่สถาบันการเงินที่มีสัดส่วนการให้กู้เงินภายใต้ พ.ร.ก. กู้เงินโควิด-19 สูงสุด ซึ่งสถาบันการเงินที่ได้รับรางวัลคือ ธนาคารกรุงไทย จํากัด (มหาชน)
ทั้งนี้ สบน. ขอขอบคุณนักลงทุนและผู้มีส่วนเกี่ยวข้องที่เข้ามามีส่วนร่วมให้การออกพันธบัตรเพื่อความยั่งยืนของรัฐบาลที่ผ่านมาประสบความสําเร็จ และขอแสดงความยินดีกับสถาบันการเงินที่ได้รับรางวัลโดยหวังเป็นอย่างยิ่งว่าจะได้รับการสนับสนุนจากผู้ร่วมตลาดเพื่อส่งเสริมการพัฒนาตลาดตราสารหนี้ไทยต่อไป
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5821 หรือ 5817
รัฐบาลไทย-ข่าวทำเนียบรัฐบาล-นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีปลูกกัญชาต้นแรกของจังหวัดกระบี่ ที่ได้รับอนุญาตถูกต้องตามกฎหมาย
วันจันทร์ที่ 5 เมษายน 2564
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีปลูกกัญชาต้นแรกของจังหวัดกระบี่ ที่ได้รับอนุญาตถูกต้องตามกฎหมาย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีปลูกกัญชาต้นแรกของจังหวัดกระบี่ ที่ได้รับอนุญาตถูกต้องตามกฎหมาย
พร้อมเยี่ยมชมแปลงปลูกกัญชาต้นแบบ ณ วิสาหกิจชุมชนคนกระบี่เพื่อปลูกสมุนไพร ร่วมกับ รพ.สต.บ้านบางผึ้ง อําเภอคลองเหนือ จังหวัดกระบี่ โดยในส่วนของกระทรวงเกษตรและสหกรณ์ จะส่งเสริมสนับสนุนมีเจ้าหน้าที่ให้ความรู้เรื่องการปลูกกัญชา ผลักดันกัญชาให้เป็นพืชเศรษฐกิจตัวใหม่เพิ่มเติม และทําการวิจัยสายพันธุ์กัญชาที่เหมาะสมกับประเทศไทย โดยมุ่งหวังให้ได้ผลผลิตที่มีคุณภาพ และให้ประสิทธิภาพสูง สามารถนํามาต่อยอดกับผลิตภัณฑ์ต่างๆ เพื่อเพิ่มรายได้ให้กับเกษตรกรผู้ปลูกกัญชา พร้อมจัดหาตลาดกลาง รูปแบบระบบเครือข่ายเพื่อเป็นช่องทางจําหน่ายให้เกษตรกร
รัฐบาลไทย-ข่าวทำเนียบรัฐบาล-เตือน!...ฝนฟ้ามาอย่าไปอยู่กลางแจ้ง
วันจันทร์ที่ 5 เมษายน 2564
เตือน!...ฝนฟ้ามาอย่าไปอยู่กลางแจ้ง
...
จากข้อมูลกรมอุตุนิยมวิทยา รายงานว่า ช่วง 3 - 6 เม.ย. นี้ เกือบทุกภาคของประเทศไทยจะมีพายุฝนฟ้าคะนอง และลมกระโชกแรง แม้จะช่วยคลายร้อนไปได้บ้าง แต่ต้องระวัง “ฟ้าผ่า”
.
โดยเฉพาะเด็กที่มักจะชอบเล่นหรือทํากิจกรรมในที่โล่งแจ้ง พ่อแม่ผู้ปกครองจึงต้องดูแลอย่างใกล้ชิดในช่วงที่เกิดฝนฟ้าคะนอง ให้เด็ก ๆ รีบเข้าบ้าน หลีกเลี่ยงต้นไม้ใหญ่ หรือไปหลบอยู่ใต้ต้นไม้
.
หากประชาชนพบเห็นผู้ประสบภัยจากฟ้าผ่า อย่างแรก ให้สังเกตบริเวณที่เกิดเหตุว่ายังมีความเสี่ยงต่อการถูกฟ้าผ่าหรือไม่ ถ้าปลอดภัยให้รีบเคลื่อนย้ายผู้ถูกฟ้าผ่าไปยังตําแหน่งที่ปลอดภัย
.
โดยสามารถแตะต้องตัวผู้ถูกฟ้าผ่าได้ทันที เนื่องจากคนที่ถูกฟ้าผ่า จะไม่มีกระแสไฟฟ้าอยู่ในร่างกายเหมือนผู้ที่ถูกไฟดูด
.
ลําดับต่อไป รีบโทรแจ้งสายด่วนช่วยชีวิต 1669 จากนั้นปฏิบัติตามคําแนะนําเบื้องต้น จากศูนย์รับแจ้งเหตุในการดูแลผู้ป่วย ระหว่างรอรถฉุกเฉินมารับผู้ป่วยครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- ผู้ตรวจราชการกระทรวงยุติธรรม ลงพื้นที่จังหวัดสุราษฎร์ธานี เพื่อตรวจสถานการณ์การแพร่ระบาดโควิค-19
วันจันทร์ที่ 5 เมษายน 2564
ผู้ตรวจราชการกระทรวงยุติธรรม ลงพื้นที่จังหวัดสุราษฎร์ธานี เพื่อตรวจสถานการณ์การแพร่ระบาดโควิค-19
ผู้ตรวจราชการกระทรวงยุติธรรม ลงพื้นที่จังหวัดสุราษฎร์ธานี เพื่อตรวจสถานการณ์การแพร่ระบาดโควิค-19
ในวันจันทร์ที่ ๕ เมษายน ๒๕๖๔ พันตํารวจเอกประวุธ วงศ์สีนิล ผู้ตรวจราชการกระทรวงยุติธรรม ได้ลงพื้นที่จังหวัดสุราษฎร์ธานี โดยตรวจสถานการณ์การแพร่ระบาดโควิค และหารือแนวทางการควบคุมและการปฎิบัติฯ ณ เรือนจํากลางสุราษฎร์ธานี
ต่อจากนั้น ผู้ตรวจราชการกระทรวงยุติธรรม ได้ประชุมร่วมกับสาธารณสุขจังหวัดสุราษฎร์ธานี​ ณโรงพยาบาลสวนสราญรมย์ จังหวัดสุราษฎร์ธานี เพื่อเตรียมความพร้อมในการจัดตั้งโรงพยาบาลสนาม​ หากผลการสอบสวนโรคมีการแพร่ระบาดเพิ่มขึ้น